CELEX: 32012D0363
Language: lt
Date: 1341360000000
Title: 2012/363/ES: 2012 m. liepos 4 d. Komisijos įgyvendinimo sprendimas, kuriuo valstybėms narėms leidžiama pratęsti naujų veikliųjų medžiagų biksafeno, O padermės Candida oleophila , fluopiramo, halosulfurono, kalio jodido, kalio tiocianato ir spirotetramato laikinąją registraciją (pranešta dokumentu Nr. C(2012) 4436)  Tekstas svarbus EEE

6.7.2012   
            
            
               LT
            
            
               Europos Sąjungos oficialusis leidinys
            
            
               L 176/70
            
         KOMISIJOS ĮGYVENDINIMO SPRENDIMAS
   2012 m. liepos 4 d.
   kuriuo valstybėms narėms leidžiama pratęsti naujų veikliųjų medžiagų biksafeno, O padermės Candida oleophila, fluopiramo, halosulfurono, kalio jodido, kalio tiocianato ir spirotetramato laikinąją registraciją
   (pranešta dokumentu Nr. C(2012) 4436)
   (Tekstas svarbus EEE)
   (2012/363/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 1 dalies ketvirtą pastraipą,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (2), ypač į jo 80 straipsnio 1 dalies a punktą,
   kadangi:
   
               (1)
            
            
               pagal Reglamento (EB) Nr. 1107/2009 80 straipsnio 1 dalies a punktą Direktyva 91/414/EEB toliau taikoma veikliosioms medžiagoms, dėl kurių, vadovaujantis Direktyvos 91/414/EEB 6 straipsnio 3 dalimi, sprendimas priimtas iki 2011 m. birželio 14 d.;
            
         
               (2)
            
            
               2008 m. spalio mėn. pagal Direktyvos 91/414/EEB 6 straipsnio 2 dalį Jungtinė Karalystė gavo bendrovės „Bayer CropScience AG“ paraišką įtraukti veikliąją medžiagą biksafeną į Direktyvos 91/414/EEB I priedą. Komisijos sprendimu 2009/700/EB (3) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (3)
            
            
               pagal Direktyvos 91/414/EEB 6 straipsnio 2 dalį 2006 m. liepos mėn. Jungtinė Karalystė gavo bendrovės „BIONEXT sprl“ paraišką įtraukti veikliąją medžiagą O padermės Candida oleophila į Direktyvos 91/414/EEB I priedą. Komisijos sprendimu 2007/380/EB (4) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (4)
            
            
               pagal Direktyvos 91/414/EEB 6 straipsnio 2 dalį 2008 m. birželio mėn. Vokietija gavo bendrovės „Bayer CropScience AG“ paraišką įtraukti veikliąją medžiagą fluopiramą į Direktyvos 91/414/EEB I priedą. Komisijos sprendimu 2009/464/EB (5) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (5)
            
            
               pagal Direktyvos 91/414/EEB 6 straipsnio 2 dalį 2005 m. gegužės mėn. Italija gavo bendrovės „Nissan Chemical Europe SARL“ paraišką įtraukti veikliąją medžiagą halosulfuroną į Direktyvos 91/414/EEB I priedą. Komisijos sprendimu 2006/586/EB (6) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (6)
            
            
               pagal Direktyvos 91/414/EEB 6 straipsnio 2 dalį 2004 m. rugsėjo mėn. Nyderlandai gavo bendrovės „Koppert Beheer BV“ paraišką įtraukti veikliąją medžiagą kalio jodidą į Direktyvos 91/414/EEB I priedą. Komisijos sprendimu 2005/751/EB (7) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (7)
            
            
               pagal Direktyvos 91/414/EEB 6 straipsnio 2 dalį 2004 m. rugsėjo mėn. Nyderlandai gavo bendrovės „Koppert Beheer BV“ paraišką įtraukti veikliąją medžiagą kalio tiocianatą į Direktyvos 91/414/EEB I priedą. Sprendimu 2005/751/EB patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (8)
            
            
               pagal Direktyvos 91/414/EEB 6 straipsnio 2 dalį 2006 m. spalio mėn. Austrija gavo bendrovės „Bayer CropScience AG“ paraišką įtraukti veikliąją medžiagą spirotetramatą į Direktyvos 91/414/EEB I priedą. Komisijos sprendimu 2007/560/EB (8) patvirtinta, kad pateiktas dokumentų rinkinys yra išsamus ir jį galima laikyti iš esmės atitinkančiu tos direktyvos II ir III prieduose išdėstytus duomenų ir informacijos reikalavimus;
            
         
               (9)
            
            
               siekiant atidžiai išnagrinėti dokumentų rinkinius ir suteikti valstybėms narėms galimybę ne ilgiau kaip trejiems metams laikinai registruoti augalų apsaugos produktus, kurių sudėtyje yra minėtų veikliųjų medžiagų, laikantis Direktyvos 91/414/EEB 8 straipsnio 1 dalyje nustatytų sąlygų, visų pirma sąlygų, susijusių su išsamiu veikliųjų medžiagų ir augalų apsaugos produktų vertinimu pagal toje direktyvoje nustatytus reikalavimus, buvo būtina patvirtinti, kad pateiktuose dokumentų rinkiniuose yra visi reikalingi dokumentai;
            
         
               (10)
            
            
               vadovaujantis Direktyvos 91/414/EEB 6 straipsnio 2 ir 4 dalių nuostatomis, įvertintas šių veikliųjų medžiagų poveikis žmonių sveikatai ir aplinkai, atsižvelgiant į pareiškėjų rekomenduojamą naudojimo paskirtį. Ataskaitas rengiančios valstybės narės pateikė Komisijai atitinkamus vertinimo ataskaitų projektus: biksafeno – 2009 m. gruodžio 16 d., O padermės Candida oleophila – 2008 m. vasario 5 d., fluopiramo – 2011 m. rugpjūčio 30 d., halosulfurono – 2008 m. kovo 30 d., kalio jodido ir kalio tiocianato – 2007 m. liepos 27 d. ir spirotetramato – 2008 m. balandžio 29 d.;
            
         
               (11)
            
            
               gavus ataskaitas rengiančių valstybių narių pateiktus vertinimo ataskaitų projektus nuspręsta, kad pareiškėjų reikia prašyti pateikti papildomos informacijos, kurią ataskaitas rengiančios valstybės narės išnagrinėtų ir pateiktų vertinimą. Todėl dokumentų rinkiniai tebenagrinėjami ir jų nebus įmanoma baigti vertinti per laikotarpį, nustatytą Direktyvoje 91/414/EEB, siejamoje su Komisijos sprendimais 2010/457/ES (9) (O padermės Candida oleophila, kalio jodidas ir kalio tiocianatas) ir 2010/671/ES (10) (spirotetramatas);
            
         
               (12)
            
            
               kadangi atliekant vertinimą kol kas nenustatyta jokių priežasčių nerimauti, valstybėms narėms turėtų būti suteikta galimybė pratęsti augalų apsaugos produktų, kurių sudėtyje yra minėtų veikliųjų medžiagų, laikinosios registracijos galiojimą 24 mėnesiams pagal Direktyvos 91/414/EEB 8 straipsnio nuostatas, kad būtų galima toliau nagrinėti dokumentų rinkinius. Tikimasi, kad per 24 mėnesius bus atliktas biksafeno, O padermės Candida oleophila, fluopiramo, halosulfurono, kalio jodido, kalio tiocianato ir spirotetramato vertinimas ir bus baigta sprendimo dėl jų galimo patvirtinimo pagal Reglamento (EB) Nr. 1107/2009 13 straipsnio 2 dalį priėmimo procedūra;
            
         
               (13)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės gali pratęsti augalų apsaugos produktų, kurių sudėtyje yra biksafeno, O padermės Candida oleophila, fluopiramo, halosulfurono, kalio jodido, kalio tiocianato ar spirotetramato, laikinosios registracijos galiojimą laikotarpiui, kuris baigiasi ne vėliau kaip 2014 m. liepos 31 d.
   2 straipsnis
   Šis sprendimas nustoja galioti 2014 m. liepos 31 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. liepos 4 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 230, 1991 8 19, p. 1.
   
      (2)  OL L 309, 2009 11 24, p. 1.
   
      (3)  OL L 240, 2009 9 11, p. 32.
   
      (4)  OL L 141, 2007 6 2, p. 78.
   
      (5)  OL L 151, 2009 6 16, p. 37.
   
      (6)  OL L 236, 2006 8 31, p. 31.
   
      (7)  OL L 282, 2005 10 26, p. 18.
   
      (8)  OL L 213, 2007 8 15, p. 29.
   
      (9)  OL L 218, 2010 8 19, p. 24.
   
      (10)  OL L 290, 2010 11 6, p. 49.